**Felhívás**

**Tele-iskolatáska támogatásra**

Minden évben jelentős tételt jelent a gyermekes családok költségvetésében az iskolakezdés.

A terhek csökkentését szem előtt tartva, Diósd Város Önkormányzata a 9/2022. (V.27.) számú rendelete alapján, enyhíteni kívánja a nagycsaládosok és a szociálisan rászorult családok gyermekeinek iskoláztatási költségeit, ezért hozzájárul a tanszerek beszerzéséhez.

**Jelentkezési feltételek:**

* **diósdi lakóhely,**
* **6-18 éves korú gyermek,**
* **kérelmező családjában az egy főre jutó havi nettó jövedelem az öregségi nyugdíj mindenkori legkisebb összegének 150%-át nem haladja meg**

**Előnyben részesül:**

* **gyermekét egyedül nevelő szülő,**
* **három, vagy több gyermeket nevelő szülő.**

**A támogatás összege:**

Gyermekenként **10.000,- Ft**

**Jelentkezés módja, határideje:**

A támogatásra **jelentkezni 2023.** **június 1. és 2023. július 31. között lehet,**

**az erre a célra rendszeresített nyomtatványon** (beszerezhető a hivatalban, iskolában, óvodában, honlapról letölthető).

**A jelentkezés benyújtásának módja:**

* Postai úton, Diósdi Polgármesteri Hivatal 2049 Diósd, Szent István tér 1.
* Elektronikus úton: epapir.gov.hu
* Személyesen a hivatal bejárata melletti postaládába helyezve.